למטיילים שבינינו הנהנים מנופים עוצרי נשימה, הרכיב האתר Askmen.com את רשימת עשרת הנופים היפים ביותר בעולם, בין אם טבעיים או מעשה ידי אדם. מפריז עד אריזונה, מהאקרופוליס ועד הקורקובדו: עשרת המקומות שהמילה "חובה" קטנה עליהם.
אקרופוליס – אתונה, יוון: הנוף הנשקף מאות מטרים מעל העיר אתונה יפהפה בפני עצמו, אך הוא בטל בשישים בהשוואה למראה הנגלה למבקרים לראשונה באתר המורשת העולמית של אונסק"ו. השרידים העתיקים הם בני אלפי שנים, ומרתקים את דמיונם של מיליונים ברחבי העולם עד היום.
הרי ליפו וישואן – גילין, סין: באזור סביב חלקה בצפון-מזרחי של העיר גילין, מאגם ליליאנג, נמצאים הנופים המהוללים של הרי הליפו והישואן. משמעות השם "גילין" הוא "עץ הקאסיה הריחני", והעיר נקראת כך בזכות המספר הרב של העצי המיוחדים הללו שמפוזרים בה.
חוף לניקאי, הוואי: חוף לניקאי נחשב לאחד החופים היפים בעולם, עם זריחות מרהיבות. מלבד המדוזות והאצות הצורבות שמגיעות לאזור בין יוני לספטמבר, החופים הללו נקראים לעתים קרובות יותר מכל חוף אחר, ולעתים שכיחות אף בצדק, כ"גן עדן".
מגדל אייפל, פריז: דרך מצוינת לספוג את הנוף ובו זמנית לזכות בחוויה פריזאית אמיתית, היא לאכול במסעדת Georges במרכז פומפידו. משם תוכלו לצפות בצורה הטובה ביותר במגדל אייפל ובנוטר דאם.
גרנד קניון, אריזונה: יש משהו בנוף המדברי האמריקני הקשוח, שמנקה את הראש ומחזיר את השלווה במהירות שיר. נסו את הסקייווק (Skywalk) של הגרנד קניון, שנפתח בתחילת 2007. במערב הקניון, יקחו אתכם בני שבט ההולפאי לטרק יפהפה של 21 קילומטרים.
הכיכר האדומה/הקרמלין/קתדרלת סנט בזיל: הנוף הרחב מסביב לכיכר האדומה הוא אחד מהנופים האורבניים הידועים, היפים ומזרי האימה ביותר בעולם. שתי תהלוכות צבאיות עברו במרכז הפוליטי החשוב הזה: ב-1941, כאשר הגרמנים צרו על העיר, וכוחות צבא רוסיים צעדו בכיכר בדרכם לחזית, ותהלוכת הניצחון של 1945, כאשר דגלי גרמניה הנאצית הורדו מהתרנים בכיכר, ונשרפו לרגלי קברו של לנין. מאז הפכה הכיכר לאתר מורשת עולמית של אונסק"ו, ומדי פעם אף מתקיימים בה הופעות ענק של אמנים בינלאומיים, ביניהם להקת פינק פלויד, הזמר פול מקרטני ואחרים.
הר האוורסט, טיבט: במקום להוציא עשרות אלפי דולרים על ציוד וזמן חופשי לטיפוס על האוורסט, תוכלו ליהנות מנוף פסגות דומה מטרק קליל יחסית לקאלה פטר, בנפאל. האוורסט, שנוצר לפני 60 מיליון שנה, נקרא על-שמו של סר ג'ורג' אוורסט ב-1865, המושל הבריטי הראשי בהודו. עובדה מעניינת היא שההר מתרומם כמה מילימטרים כל שנה, עקב שינויים גיאולוגיים בפני הקרקע.
טיימס סקוור, ניו יורק: לפני 20 שנה, הייתם צריכים להיות אמיצים או חסרי מודעות לחלוטין כדי להסתובב באזור זה לאחר רדת החשיכה. היום זהו אזור ממוסחר מעט, אך הביטחון שנקנה ביוקר, מספק את אחת מחוויות התיירות המהנות ביותר בתפוח הגדול.
הצוקים הלבנים של דובר, אנגליה: זהו בדרך כלל הנוף האחרון שכל תייר רואה בשעת יציאתו מאנגליה, והראשון שהוא פוגש כשהוא מגיע למדינה זו. ביום שמש בהיר מעל התעלה האנגלית, ניתן להבחין במתאר הצוקים אפילו מצרפת.
הר הקורקובדו – ריו דה ז'נרו, ברזיל: בשביל להגיע למקום ממנו נשקף הנוף היפה ביותר של ריו, עליכם לטפס כ-700 מטר מעל פנים הים, ולעלות על הר הקורקובדו - ההר הגבוה ביותר בריו, מוקף ההרים הירוקים והים הכחול מתחתיו. שם גם תפגשו את פסל ישו הנודע, שנבחר לאחד משבעת פלאי העולם החדשים השנה.